5 लाख की FD और 5 लाख बैंक खाते में आएंगे; कैसे करें आवेदन?
Rajasthan Intercaste Marriage: Ashok Gehlot Govt to Provide 10 Lakh-5 Lakh FD & 5 Lakh in Bank Account; How to Apply? राजस्थान में इंटरकास्ट मैरिज पर अब सरकार 10 लाख रुपए की प्रोत्साहन राशि देगी। मुख्यमंत्री अशोक गहलोत ने हाल ही में बजट में भी इसकी घोषणा की थी।
राजस्थान में इंटरकास्ट मैरिज पर अब सरकार 10 लाख रुपए की प्रोत्साहन राशि देगी। मुख्यमंत्री अशोक गहलोत ने हाल ही में बजट में भी इसकी घोषणा की थी। गुरुवार को सामाजिक न्याय एवं अधिकारिता विभाग ने डॉक्टर सविता बेन अंबेडकर अंतरजातीय विवाह योजना की राशि को 5 लाख रुपए बढ़ाने के निर्देश जारी कर दिए हैं। इससे पहले इंटरकास्ट मैरिज पर सरकार 5 लाख रुपए प्रोत्साहन देती थी।
जारी निर्देश आज से ही लागू होंगे, जिसके तहत इंटरकास्ट मैरिज करने वाले जोड़ों को 10 लाख रुपए दिए जाएंगे। इस राशि में से 5 लाख रुपए 8 साल के लिए फिक्स्ड डिपोजिट कराए जाएंगे। जबकि शेष 5 लाख रुपए दूल्हा-दुल्हन का एक जॉइंट बैंक अकाउंट बनाकर जमा कराए जाएंगे। बता दें कि CM अशोक गहलोत ने 2023-24 के बजट में राशि बढ़ने कि घोषणा की थी।
साल 2006 में शुरु हुई थी स्कीम
सामाजिक न्याय एवं अधिकारिता विभाग के पोर्टल पर उपलब्ध जानकारी के अनुसार इस स्कीम की शुरुआत 2006 में हुई थी। पहले इस स्कीम के तहत 50 हजार रुपए नव दंपती को दिए जाते थे। लेकिन 1 अप्रैल 2013 में इसे बढ़ाकर 5 लाख कर दिया गया था।
अब तक इंटरकास्ट मैरिज करने पर 5 लाख रुपए नव दंपती को दिए जाते थे। लेकिन आज से ही यह राशि 10 लाख कर दी गई है। इस योजना का नाम डॉ. सविता बेन अंबेडकर अंतरजातीय विवाह योजना है। इसके तहत 75% राशि राज्य सरकार और 25% राशी केन्द्र सरकार वहन करती है। इस योजना के तहत पिछले वित्त वर्ष में सरकार ने 33 करोड़ 55 लाख रुपए की राशि और मौजूदा वर्ष में 4 करोड़ 50 लाख से ज्यादा राशि जारी की जा चुकी है।
पहले ढाई लाख रुपए एफडी करते थे
इंटर कास्ट मैरिज स्कीम के तहत अब तक 2 लाख 50 हजार रुपए शादीशुदा जोड़े के जॉइंट अकाउंट में 8 साल के लिए फिक्स्ड डिपाजिट के रूप में जमा किए जाते थे और बाकी के 2.5 लाख रुपए उन्हे अपने वैवाहिक जीवन में दैनिक कार्यों के लिए दिए जाते थे। इन पैसों का दंपती कहीं भी इस्तेमाल कर सकता था।
जानिए योजना की पात्रता एवं शर्तें
आवश्यक दस्तावेज
10 लाख रुपए के लिए पंजीकरण का तरीका
पड़ोसी राज्यों की तुलना में राजस्थान टॉप पर
पड़ोसी राज्यों से तुलना की जाए तो राजस्थान में इंटरकास्ट मैरिज पर मिलने वाली प्रोत्साहन राशि कई गुना है। हरियाणा, पंजाब और मध्यप्रदेश में में इंटरकास्ट मैरिज पर 2.5 लाख रुपए देने का प्रावधान है। जबकि राजस्थान में वर्ष 2013 से ही 5 लाख रुपए देने का प्रावधान कर दिया गया था।